पाएं अपने शहर की ताज़ा ख़बरें और फ्री ई-पेपरडाउनलोड करें
दुनियाभर में कोरोना के मामले लगातार बढ़ रहे हैं। बीते दिन दुनिया में 7 लाख 89 हजार 168 लोगों में कोरोना की पुष्टि हुई। इस दौरान 12,551 लोगों को जान भी गंवानी पड़ी। सबसे ज्यादा संक्रमित भारत में मिले। यहां 3.92 लाख मरीज कोरोना संक्रमित पाए गए। इसके बाद ब्राजील में 60,013 और अमेरिका में 42,034 लोगों में कोरोना की पुष्टि हुई।
उधर, कोरोना के बढ़ते मामलों को देखते हुए इजरायल ने अपने देश के लोगों पर भारत सहित 7 देशों में जाने पर रोक लगा दी है। इजरायल के प्रधानमंत्री कार्यालय और स्वास्थ्य मंत्रालय ने कहा है कि हम हमारे देश के लोगों से यूक्रेन, ब्राजील, इथियोपिया, साउथ अफ्रीका, मैक्सिको, तुर्की और भारत ना जाने की अपील करते हैं। ये आदेश 3 मई से लेकर 16 मई तक लागू रहेगा।
किन लोगों पर लागू नहीं होंगे नियम
पुर्तगाल ने भारत समेत कई देशों की यात्रा पर पाबंदियां बढ़ाईं
पुर्तगाल सरकार ने कोरोना से प्रभावित देशों की यात्रा पर पाबंदियां 16 मई तक बढ़ा दी हैं। सरकार के मुताबिक, जिन देशों में कोरोना की दर एक लाख में 500 या इससे ज्यादा है, वहां जाने वाले या वहां से आने वाले यात्रियों पर पाबंदियां जारी रहेंगी।
जिन देशों में पाबंदियां लगाई गई हैं उनमें साइप्रस, क्रोएशिया, ब्राजील, भारत, फ्रांस, लिथुआनिया, नीदरलैंड्स, दक्षिण अफ्रीका जैसे देशों पर पाबंदियां लगाई गई है। यहां से आने वाले यात्रियों को 14 दिन के अनिवार्य क्वारैंटाइन से गुजरना होगा।
अब तक 15.27 करोड़ केस
दुनिया में कोरोना की चपेट में आने वालों का आंकड़ा 15 करोड़ के पार पहुंच गया है। अब तक 15.27 करोड़ से ज्यादा लोग कोरोना वायरस से संक्रमित हो चुके हैं। इनमें से 32.05 लाख से ज्यादा लोगों की मौत हो गई है जबकि 13.07 करोड़ लोगों ने कोरोना को मात दी है। फिलहाल 1.95 करोड़ लोगों का इलाज चल रहा है। इनमें 1.94 करोड़ लोगों में कोरोना के हल्के लक्षण हैं और 1.11 लाख लोगों की हालत गंभीर बनी हुई है।
टॉप-10 देश, जहां अब तक सबसे ज्यादा लोग संक्रमित हुए
(ये आंकड़े www.worldometers.info/coronavirus/ के मुताबिक हैं)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn